section_heading: Književni rad
paragraph_text: U Šibeniku 1951. pokreće i uređuje književni časopis "Naša mladost", u kojemu je objavio i svoj prvi sonet, dok je početkom 60-ih prošlog st. predsjednik Studentskog literarnog kluba u Zadru, u okviru kojeg je urednikom nekoliko njegovih izdanja. Neosporno je, isto tako, da je uvelike pridonio i osnivanju Književnog centra u Zadru 1981., u kojemu je recenzirao ili uredio, također, nekoliko njegovih edicija. Surađivao je u Mihalićevim Novinama mladih, Omladini, Šibenskom listu, Zadarskom listu, Slobodnoj Dalmaciji, Zadarskom Regionalu, Šibenskoj reviji, Zadarskoj reviji (kasnije i Zadarskoj smotri, Koracima, Poletu, Krugovima. Republici, Putevima, Bagdali, Odzivima, Poljima, Disovu glasniku, Mogućnostima, Dubrovniku ...  Također su mu pjesme tiskane i u skupnim knjigama: Moreplovi (Dubrovnik), Zbirka poezije (Koprivnica), Dodiri, odlasci (Rešetari) Naša velečasna maslina (Split), Vedri Vidra (Split); Pobratimstvo lica u nemiru (Split); u spomen-zbirci o nastradalim našim vatrogascima na Kornatu Plamene zvijezde, s ciklusom od tri soneta Ispovijed Kornata, te u ediciji u povodu 800. godišnjice franjevačkog reda Hvaljen budi, Gospodine moj. Dok mu je pak šest pjesama uvršteno u antologiju hrvatski pjesnici o moru More mora Ane Horvat 2014. godine, a tri u panorami hrvatski pjesnici o ljubavi „Oblizujući suze“ od iste autorice 2015. godine. Uz tekstove u prozi i stihu, kojih je još gotovo za šest pristojnih knjiga (Iznenadni susret, Osvrti i ogledi, Kazališne kritike, Svrstani soneti i Žirajski soneti na idiomu govora otoka Žirja, te sonetni vijenac Zavjet Crnoj nevjesti)  objavljeno mu je i petnaest knjiga pjesama,  pretežno soneta: